open-index/open-wikipedia-markdown huggingface dataset:
కౌశంబి భట్

**కౌశంబి భట్**, గుజరాత్‌కు చెందిన సినిమా నటి. *హెల్లారో* (2019), *ధుంకీ* (2019), మోంటు నీ బిట్టు (2019) వంటి గుజరాతీ సినిమాలలో నటించింది.

## జీవిత చరిత్ర
కౌశంబి భట్, 1991 అక్టోబరు 1న గుజరాత్‌లోని రాజ్‌కోట్‌లో జన్మించింది. రాజ్‌కోట్‌లో పాఠశాల విద్యను, అహ్మదాబాద్‌లోని జిఎల్ఎస్ కళాశాలలో కళాశాల విద్యను పొందింది. అహ్మదాబాద్ లోని గుజరాత్ విశ్వవిద్యాలయం నుండి డెవలప్‌మెంట్ కమ్యూనికేషన్‌లో మాస్టర్ డిగ్రీని పూర్తిచేసింది.

## సినిమారంగం
2019లో గుజరాతీ పీరియడ్ డ్రామా సినిమా *హెల్లారో*లో తొలిసారిగా నటించింది. ఈ సినిమా 66వ జాతీయ చలనచిత్ర అవార్డులలో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది. కౌశంబి తన నటనకు ప్రత్యేక జ్యూరీ అవార్డును పొందింది. విజయగిరి బావ తీసిన రొమాంటిక్ కామెడీ మోంటు నీ బిట్టు, అనీష్ షా తీసిన ధుంకీ సినిమాలో నటించింది.

*కాళు ఎట్లే అంధారు అనే గుజరాతీ నాటకంలో* తన పాత్రకు గుర్తింపు కూడా పొందింది.

## అవార్డులు

## సినిమాలు

## మూలాలు

## బయటి లింకులు

వర్గం:జీవిస్తున్న ప్రజలు
వర్గం:1991 జననాలు
వర్గం:గుజరాతీ సినిమా నటీమణులు
జాంకీ బోడివాలా

thumb|260x260px|2015లో QM ఉమెన్ అవార్డు జాంకీ బోడివాలా
**జాంకీ బోడివాలా**, గుజరాత్కు చెందిన సినిమా నటి. *ఛెల్లో దివాస్* (2015), *తంబురో* (2017), *చుట్టి జషే చక్కా* (2018), *బౌ నా విచార్* (2019) వంటి సినిమాలలో నటించింది.

## జననం, విద్య
జాంకీ, భరత్ బోడివాలా - కాశ్మీరా బోడివాలా దంపతులకు గుజరాత్‌లోని అహ్మదాబాద్‌లో జన్మించింది. అహ్మదాబాద్‌లోని ఎంకె సెకండరీ & హయ్యర్ సెకండరీ స్కూల్ నుండి పాఠశాల విద్యను పూర్తిచేసింది. గాంధీనగర్‌లోని గోయెంకా రీసెర్చ్ ఇనిస్టిట్యూట్ ఆఫ్ డెంటల్ సైన్స్ లోని బ్యాచిలర్ ఆఫ్ డెంటల్ సైన్స్ గ్రాడ్యుయేషన్ కోర్సులో చేరింది. మిస్ ఇండియా 2019లో కూడా పాల్గొన్న జాంకీ, అక్కడ మిస్ ఇండియా గుజరాత్ టాప్ 3 ఫైనలిస్ట్ లో ఒకరిగా నిలిచింది.

## సినిమారంగం
కృష్ణదేవ్ యాగ్నిక్ రచన, దర్శకత్వం వహించిన *ఛెలో దివాస్‌లో బోడివాలా* అనే గుజరాతీ సినిమాలో తొలిసారిగా నటించింది. 2015 నవంబరు 20న ప్రపంచవ్యాప్తంగా 231 స్క్రీన్‌లలో ఈ సినిమా విడుదలై, విమర్శకుల నుండి సానుకూల సమీక్షలు అందుకోవడంతోపాటు వాణిజ్యపరంగా విజయవంతమయింది.

*ఆ తరువాత, ఓ! తారీ*,  *తంబురో,* *దౌడ్ పకడ్,* ఆమె తరువాత *చుట్టి జషే చక్కా*,  *తారీ మాతే వన్స్ మోర్* (2018), *బావు నా విచార్* (2019) వంటి సినిమాలలో నటించింది.

## మీడియా
జాంకీ బోడివాలా ది టైమ్స్ ఆఫ్ ఇండియా మోస్ట్ డిజైరబుల్ 2019 ఉమెన్‌లో 50వ స్థానంలో నిలిచింది.

## సినిమాలు

## మూలాలు

వర్గం:1995 జననాలు
వర్గం:జీవిస్తున్న ప్రజలు
వర్గం:గుజరాతీ సినిమా నటీమణులు
శ్రేయ బుగాడే

**శ్రేయ బుగాడే షెత్, ** మహారాష్ట్రకు చెందిన నాటకరంగ, టెలివిజన్ నటి. *చల హవా యేయు దయాలో* కామెడీ స్కిట్‌లకు ప్రసిద్ధి చెందింది.

## జననం, విద్య
శ్రేయ, 1988 ఫిబ్రవరి 8న మహారాష్ట్రలోని పూణేలో జన్మించింది. తల్లి పేరు నూతన్ బుగాడే.ముంబైలో పెరిగిన శ్రేయ, సెయింట్ జేవియర్ హైస్కూల్ నుండి పాఠశాల విద్యను చదివింది. ముంబైలోని మిథిబాయి కళాశాల నుండి కళాశాల విద్యను పూర్తిచేసింది. 

## వృత్తిరంగం
*వటేవర్తి కచ గా* అనే మరాఠి నాటకంలో బాలనటిగా తన నటనా జీవితాన్ని ప్రారంభించిన శ్రేయ, వివిధ భాషలలో అనేక నాటకాలలో నటించింది. 2012లో వచ్చిన *తూ తిథే మీ* సీరియల్‌తో టీవిరంగంలోకి అడుగుపెట్టింది. *అస్మిత*, *తూ తిథే మీ*, *ఫు బాయి ఫూ* మొదలైన సీరియల్స్‌లో నటించింది. *చలా హవా యేయు ద్య*లో నటించి గుర్తింపు పొందింది.

## వ్యక్తిగత జీవితం
2015లో జీ మరాఠీ అసోసియేట్ క్రియేటివ్ హెడ్ నిఖిల్ షేత్‌తో శ్రేయ వివాహం జరిగింది.

## టెలివిజన్

## నాటకరంగం

## మూలాలు

వర్గం:జీవిస్తున్న ప్రజలు
వర్గం:1988 జననాలు
దామచర్ల జనార్థనరావు

**దామచర్ల జనార్థనరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో ఒంగోలు నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
దామచర్ల జనార్థనరావు 1975 జనవరి 20లో ఆంధ్రప్రదేశ్ రాష్ట్రం, ప్రకాశం జిల్లా, టంగుటూరు మండలం, తూరుపునాయుడుపాలెం గ్రామంలో జన్మించాడు. ఆయన డిగ్రీ వరకు చదువుకున్నాడు. 

## రాజకీయ జీవితం
దామచర్ల జనార్థనరావు 2010లో తెలుగుదేశం పార్టీ ద్వారా రాజకీయాల్లోకి వచ్చి ప్రకాశం జిల్లా టీడీపీ అధ్యక్షుడిగా పనిచేశాడు. ఆయన ప్రస్తుతం తెలుగుదేశం పార్టీ రాష్ట్ర ఉపాధ్యక్షుడిగా పనిచేస్తున్నాడు.

## మూలాలు

వర్గం:1972 జననాలు
వర్గం:ఆంధ్రప్రదేశ్ శాసన సభ్యులు (2014)
వర్గం:తెలుగుదేశం పార్టీ రాజకీయ నాయకులు
శ్రద్ధా దంగర్

**శ్రద్ధా దంగర్**, గుజరాత్‌కు చెందిన సినిమా నటి, మోడల్. *హెల్లారో* (2019), మచ్చాచు (2018), *పప్పా తమ్నే నహీ సంజయ్* (2017), లువ్ నీ లవ్ స్టోరీస్ (2020) మొదలైన సినిమాలలో నటించింది.

## వృత్తిరంగం
2017లో వచ్చిన *పప్పా తమ్నీ నై సంజయ్* అనే సినిమాతో సినిమారంగంలోకి ప్రవేశించింది. 2018లో వచ్చిన *తారి మాతే వన్స్ మోర్* (2018),  2019లో వచ్చిన *మచ్చు*,  సినిమాలలో నటించింది.

శ్రద్ధా నటించిన *హెల్లారో* సినిమా 66వ జాతీయ చలనచిత్ర అవార్డులలో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది. తన నటనకు ప్రత్యేక జ్యూరీ అవార్డును కూడా అందుకుంది. 2019 నవంబరు 8న ఈ సినిమా విడుదలై సానుకూల సమీక్షలను పొందడంతోపాటు, శ్రద్ధా నటనకు ప్రశంసలు అందుకుంది.

## వెబ్ సిరీస్

## మ్యూజిక్ వీడియోలు

## అవార్డులు

## మూలాలు

## బయటి లింకులు
* 
* 

వర్గం:జీవిస్తున్న ప్రజలు
వర్గం:1994 జననాలు
వర్గం:గుజరాతీ సినిమా నటీమణులు
హన్మకొండ జిల్లా గ్రామాల జాబితా

తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత వరంగల్ జిల్లా లోని మండలాలను విడదీసి, హన్మకొండ, వరంగల్, జయశంకర్, జనగాం, మహబూబాబాదు అనే 5 జిల్లాలను కొత్తగా ఏర్పాటు చేసారు.ఈ గ్రామాలు పూర్వపు వరంగల్ జిల్లా నుండి, కొత్తగా ఏర్పడిన హన్మకొండ జిల్లాలో చేరిన వివిధ గ్రామాల జాబితాను కింది పట్టికలో చూడవచ్చు.

## గ్రామాల జాబితా

వర్గం:తెలంగాణ గ్రామాలు
గెలుపు పిలుపు

**గెలుపు పిలుపు** పుస్తకం తెలంగాణ కేడర్ కు చెందిన సీనియర్ ఐఏఎస్ అధికారి బుర్రా వెంకటేశం ఇంగ్లీషులో రాసిన సెల్ఫీ ఆఫ్ సక్సెస్ పుస్తకాన్ని ఆయనే తెలుగులో 'గెలుపు పిలుపు' పేరుతో అనువదించాడు. ఆయన తొలి రచనగా విడుదలైన సెల్ఫీ ఆఫ్ సక్సెస్ పుస్తకానికి మంచి ఆదరణ లభించడంతో అన్నివర్గాల నుండి వచ్చిన విజ్ఞప్తులు మేరకు ఈ పుస్తకాన్ని అదనపు వ్యాఖ్యానాలతో మొదట తెలుగులోకి అనువదించాడు. ఆయన ఈ పుస్తకాన్ని తన స్ఫూర్తిగా భావించే భారత మాజీ రాష్ట్రపతి ఏ.పి.జె. అబ్దుల్ కలామ్కు అంకితమిచ్చాడు.
## పుస్తకం ముఖ్య ఉద్దేశం
గెలుపు అంటే ఏమిటి ?ఎందుకు? ఎలా? గెలిచిన తర్వాత ఏం జరుగుతుంది, గెలిస్తే చాలా? ప్రపంచంలో గొప్ప వ్యక్తుల విజయాలు, వాటి పర్యవసానాలు, .ఒకరు గెలవడం వెనక ఎంత మంది ఓడిపోతున్నారు అనేది ఈ పుస్తకంలో బుర్రా వెంకటేశం వివిధ విభాగాల్లో ప్రతీ అంశానికి సంబంధించి ప్రముఖులైన మహాత్మా గాంధీ, మదర్ థెరిస్సా, థామస్ అల్వా ఎడిసన్, అడాల్ఫ్ హిట్లర్, జె.ఆర్.డి.టాటా, బిల్ గేట్స్, పాబ్లో ఎస్కోబార్, జాక్మ, స్టీవ్ జాబ్స్, వారెన్ బఫెట్, డేవిడ్ సర్నీప్, షేక్స్పియర్, మైఖేల్ జాక్సన్, జేకే రోలింగ్, ఓప్రా విన్‌ఫ్రే, గోవింద్ ఫాల్కే, మేరీకోం, రామోజీరావు జీవన యానాలను జోడించి ఉదహరిస్తూ వివరించాడు.
## పుస్తకంలోని భాగాలు
గెలుపు పిలుపు పుస్తకంలో మానవ జీవితాలు, వారి మనోగతాలు, సామాజిక పరిస్థితులను ఆయన అధ్యయనం చేసి అసాధారణ వ్యక్తుల జీవితాలను విశ్లేషిస్తూ ‘విజయాన్ని చేరుకోవడం ఎలా ? దాని పాఠ్యాంశాలు, దాని సారాంశం, దుష్ప్రభావాలు, విజయ సంతకం అనే ఐదు విభాగాలుగా విభజించి రచించాడు.

#గెలుపు అవగాహన 
#గెలుపు పాఠ్యాంశాలు
#గెలుపు సారాంశం
#గెలుపు లోపాలు
#గెలుపు సంతకం 
## మూలాలు

వర్గం:2020 పుస్తకాలు
వర్గం:తెలంగాణ
వర్గం:అనువాద గ్రంథాలు
వుచ్చిడి మెహన్ రెడ్డి

**వుచ్చిడి మెహన్ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 1983లో సిరిసిల్ల నియోజకవర్గం నుండి శాసనసభ్యుడిగా,  రెండుసార్లు వేములవాడ శ్రీ రాజరాజేశ్వర స్వామి దేవస్థానం ఛైర్మన్‌గా, ఉమ్మడి ఆంధ్రప్రదేశ్‌ ఆర్టీసీ చైర్మన్‌గా వివిధ హోదాల్లో పనిచేసి ప్రస్తుతం కరీంనగర్ జిల్లా సీనియర్‌ సిటిజన్స్‌ ఫోరం గౌరవాధ్యక్షుడిగా ఉన్నాడు.
## జననం, విద్యాభాస్యం
వుచ్చిడి మోహన్‌రెడ్డి తెలంగాణ రాష్ట్రం, రాజన్న సిరిసిల్ల జిల్లా, ఎల్లారెడ్డిపేట్ మండలం, అల్మాస్‌పూర్ గ్రామంలో వుచ్చిడి వెంకట నర్సింహా రెడ్డి, భూదేవి దంపతులకు మూడు సంతానంగా 1947 జూలై 8న జన్మించాడు. ఆయన ఒకటో తరగతి నుండి 5 వరకు అల్మాస్‌పూర్ గ్రామంలో, 6వ తరగతి నుండి 10వ తరగతి వరకు ఎల్లారెడ్డిపేట్ లో పూర్తి చేసి, ముస్తాబాద్ ప్రభుత్వ కళాశాలలో ఇంటర్మీడియట్ వరకు చదివాడు.

## రాజకీయ జీవితం
వుచ్చిడి మోహన్‌రెడ్డి 1965 నుండి 1966 వరకు ఆర్టీసీలో కండక్టర్‌గా పనిచేసి ప్రజా సేవ చేయాలనే సంకల్పంతో రాజకీయాల్లోకి వచ్చి 1969లో ఉమ్మడిగా ఉన్న అల్మాస్‌పూర్ & రాజన్నపేట్ గ్రామా సర్పంచ్‌గా ఎన్నికై 11 సంవత్సరాల పాటు సర్పంచ్‌గా పనిచేశాడు. ఆయన 1980లో తిరిగి సర్పంచ్‌గా ఎన్నికై వేములవాడ సమితి వైస్ ప్రెసిడెంట్ గా ఎన్నికైనాడు. మెహన్ రెడ్డి 1981లో సహకారరంగంలోని ఏడీబీలో డైరెక్టర్‌గా పనిచేశాడు.

మెహన్ రెడ్డి 1981 నుండి 1984 వరకు సిరిసిల్ల కో - ఆపరేటివ్ బ్యాంక్ ఛైర్మన్‌గా పనిచేసి, 1983లో జరిగిన ఆంధ్రప్రదేశ్ శాసనసభ ఎన్నికల్లో సిరిసిల్ల నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి సీపీఐ పార్టీ అభ్యర్థి చెన్నమనేని రాజేశ్వరరావు పై 7699 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. ఆయన తరువాత టీడీపీలో చేరి ఆంధ్రప్రదేశ్‌ ఆర్టీసీ చైర్మన్‌గా, 1984 - 1989 & 1992 - 1994 రెండు పర్యాయాలు వేములవాడ శ్రీ రాజరాజేశ్వర స్వామి దేవస్థానం ఛైర్మన్‌గా పనిచేశాడు. వుచ్చిడి మోహన్‌రెడ్డి 1984 నుంచి ఇప్పటివరకు 38 ఏళ్లుగా అల్మాస్‌పూర్ సహకార సంఘం చైర్మన్‌గా ఉంటూ 2005 నుండి 2013 వరకు కరీంనగర్‌ జిల్లా కేంద్ర సహకార బ్యాంక్‌ (కేడీసీసీబీ) డైరెక్టర్‌గా, 2013 నుండి 2020 వరకు వైస్‌చైర్మన్‌గా పనిచేసి 2020 నుండి ప్రస్తుతం ఉమ్మడి కరీంనగర్‌ జిల్లా కేంద్ర సహకార బ్యాంక్‌ డైరక్టర్‌గా ఉన్నాడు.

## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:1947 జననాలు
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
రేగులపాటి పాపారావు

**రేగులపాటి పాపారావు** తెలంగాణ రాష్ట్రానికి చెందిన రాజకీయ నాయకుడు. ఆయన 1999లో సిరిసిల్ల నియోజకవర్గం శాసనసభ్యుడిగా ప్రాతినిధ్యం వహించాడు.

## శాసనసభకు పోటీ
:

## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
భక్త ఆంజనేయర్ (తమిళనాడు)

**శ్రీ మరియమ్మన్ ఆలయం** భారతదేశంలోని తమిళనాడులోని తేని జిల్లా, తేని నుండి 16 కిమీ దూరంలో ఉన్న దిండిగల్-తేని రహదారి మార్గంలో పెరియకులం అనే గ్రామంలో ఉంది. ఈ ఆలయం No-246 పాండియ వెల్లలార్ తొట్టం, ముత్తనంప్ట్టి పుదూర్ - తూర్పు, సురబి కళాశాల సమీపంలో ఉంది. పూర్వం శ్రీ భక్త ఆంజనేయర్ ఆలయాన్ని తులసి గార్డెన్ అని పిలిచేవారు. ఈ ఆలయ మందిరం లోపల, శ్రీ **భక్త ఆంజనేయుడు** తన ఎడమ చేతిలో పెద్ద గదతో మనోహరమైన రూపాన్ని కలిగి ఉన్నాడు. లోకం నుండి పాపాలు, విపత్తులను నాశనం చేయడానికి శ్రీ భక్త ఆంజనేయ ఈ గదను ధరించాడని ప్రజలు నమ్ముతారు. శ్రీ ఆంజనేయా ఆలయంలో ఈ మొత్తం దర్శనం భక్తులకు తెలియని బలాన్ని, విశ్వాసాన్ని ఇస్తుంది. అంతేకాకుండా, ఆలయంలో సుమారు 51 అడుగుల ఎత్తుతో శ్రీ భక్త ఆంజనేయ స్వామి ఎత్తైన శిల్పం ఏర్పాటు చేయబడింది. ఈ ఆకర్షణ మొత్తం దక్షిణ తమిళనాడులో ప్రత్యేకంగా ఉంటుంది. స్ఫటిక రాతితో చేసిన మరొక ఆలయం పవిత్రమైన కోనేరు (కన్నీ మూలై) ప్రాంగణం లోపల నిర్మించబడింది, ఇక్కడ భగవంతుడు శ్రీ జీయ వీర ఆంజనేయర్ ప్రతిష్ఠించాడు. ప్రతి నెల పౌర్ణమి, అమావాస్య, ఏకాదశి, జన్మ నక్షత్రం మొదలైన ప్రత్యేక రోజులలో ఎటువంటి అంతరాయం లేకుండా ప్రత్యేక పూజలు నిర్వహించబడతాయి, ప్రతి శనివారం పూజా ప్రసాదం ఆలయ ప్రాంగణం లోపల సుమారు 100 మంది భక్తులకు పంపిణీ చేయబడుతుంది. జనవరి నెలలో (తమిళంలో-మార్జిలిలో) శ్రీ ఆంజనేయ స్వామి పుట్టినరోజైన పవిత్రమైన రోజున ప్రత్యేక పూజలు ఘనంగా నిర్వహించబడతాయి, భక్తులకు అన్నదానం చేస్తారు. శ్రీ భక్త ఆంజనేయుడిని దర్శనం చేసుకోవడానికి వివిధ ప్రాంతాల నుండి ప్రజలు, వారి హృదయంలో చాలా విశ్వాసంతో ఈ ఆలయాన్ని సందర్శిస్తారు. శ్రీ భక్త ఆంజనేయుని దర్శనం పొందిన తరువాత వారి కోరికలు నెరవేరుతాయని నమ్మకంతో వారు ఆశీర్వాదాలు పొందడానికి తమ మనస్సు, హృదయం, ఆత్మతో అత్యంత భక్తితో ఆయనను పూజిస్తారు.
## మూలాలు
www.anjaneyar.in

https://www.flickr.com/photos/saranr/sets/72157635412093599/

వర్గం:దేవాలయాలు
వర్గం:తమిళనాడు
ప్రాణహిత పుష్కరాలు

thumb|ప్రాణహిత నది
**ప్రాణహిత పుష్కరాలు - 2022** చైత్ర శుద్ధ ద్వాదశి అనగా 2022 ఏప్రిల్ 13న బృహస్పతి తన స్వక్షేత్రమైన మీనంలోకి ప్రవేశిస్తున్నాడు. ఈ క్రమంలో అదేరోజు ప్రాణహిత పుష్కరాలు ప్రారంభం కానున్నాయి. నాటి నుంచి పన్నెండు రోజులు చైత్ర శుద్ధ అష్టమి అనగా 2022 ఏప్రిల్‌ 24 వరకు కొనసాగుతాయి.

గోదావరి ఉపనదుల్లో ప్రాణహిత ప్రముఖమైనది. తెలంగాణ, మహారాష్ట్ర సరిహద్దులో పెన్‌గంగ, వార్ధా నదులు సంగమించి ప్రాణహితగా ప్రవహిస్తుంది. తెలంగాణ రాష్ట్రంలో తుమ్మిడిహట్టి నుంచి ప్రాణహిత ప్రస్థానం మొదలవుతుంది. దాదాపు 113 కిలోమీటర్లు ప్రవహించి కాళేశ్వరం దగ్గర గోదావరిలో కలుస్తుంది. ఇక్కడే అంతర్వాహినిగా సరస్వతీనది కలుస్తుండటంతో కాళేశ్వరాన్ని త్రివేణి సంగమ క్షేత్రంగా చెబుతారు.

తెలంగాణ, మహారాష్ట్ర, ఛత్తీస్‌గఢ్‌ రాష్ట్రాల సరిహద్దు గడ్చిరోలి, జయశంకర్‌ భూపాలపల్లి, మంచిర్యాల, కుమ్రంభీం ఆసిఫాబాద్‌ జిల్లాల్లో ఈ పుష్కరాలు జరగనున్నాయి. జయశంకర్‌ భూపాలపల్లి జిల్లా కాళేశ్వరంలోని త్రివేణి సంగమంతో పాటు మంచిర్యాల జిల్లా కోటపల్లి మండలం అర్జునగుట్ట, వేమనపల్లిలో పుష్కర ఏర్పాట్లు చేసారు. మహారాష్ట్రలోని గడ్చిరోలి జిల్లా సిరొంచ వద్ద, కుమ్రంభీం ఆసిఫాబాద్‌ జిల్లాలోని తుమ్మిడిహట్టి వద్ద కూడా పుష్కర ఘాట్లను ఏర్పాటు చేశారు.

## ఇవీ చదవండి

* పుష్కరం
* తెలంగాణ నదులు, ఉపనదులు
* కాళేశ్వర ముక్తేశ్వర దేవాలయం

## మూలాలు

వర్గం:పుష్కరాలు


## వెలుపలి లంకెలు
శివమ్ దూబే

**శివమ్‌ దూబే** భారతదేశానికి చెందిన క్రికెటర్. ఆయన 2019లో భారత్ తరఫున బంగ్లాదేశ్ తో జరిగిన టీ20 టోర్నమెంట్ ద్వారా అంతర్జాతీయ క్రికెట్ లోకి అడుగు పెట్టి, ఇండియన్ ప్రీమియర్ లీగ్ లో 2019–2020 రాయల్ ఛాలెంజర్స్ బెంగళూర్, 2021లో రాజస్తాన్ రాయల్స్, 2022లో చెన్నై సూపర్ కింగ్స్ తరపున ప్రాతినిధ్యం వహించాడు.

## వివాహం
శివమ్‌ దూబే వివాహం తన చిన్ననాటి మిత్రురాలు, మోడల్ అంజుమ్‌ ఖాన్‌తో 2021 జూలై 16న జరిగింది. శివమ్ దూబే దంపతులకు 2022 ఫిబ్రవరి 13న కుమారుడు అయాన్ జన్మించాడు.

## మూలాలు

వర్గం:క్రికెట్ క్రీడాకారులు
2020–2021 భారత పాకిస్తాన్ సరిహద్దు ఘర్షణలు

కాశ్మీరు లోని వివాదాస్పద ప్రాంతంలో నియంత్రణ రేఖ వెంబడి భారత పాకిస్తాన్ ల మధ్య 2020-2021 కాలంలో జరిగిన సాయుధ ఘర్షణలే **2020-2021 భారతదేశం-పాకిస్తాన్ సరిహద్దు వాగ్వివాదాలు.** నియంత్రణ రేఖ వెంబడి 2020 నవంబరులో భారత, పాకిస్తాన్ సైనికుల మధ్య పెద్ద ఎత్తున తుపాకి కాల్పులు, ఫిరంగి కాల్పులు చెలరేగడంతో ప్రతిష్టంభన తీవ్రమైంది. ఇందులో 11 మంది పౌరులతో సహా కనీసం 22 మంది మరణించారు.

## జననష్టం
ఈ ఘర్షణల్లో 11 మంది పాక్ సైనికులు మరణించగా, 16 మంది సైనికులు గాయపడినట్లు భారత సైనిక వర్గాలు తెలిపాయి. భారత రక్షణ మంత్రిత్వ శాఖ ప్రకారం ఆరుగురు భారతీయ పౌరులు, నలుగురు సైనికులు, ఒక సరిహద్దు గార్డు మరణించారు. సరిహద్దు వెంబడి పాకిస్థాన్ బంకర్లను మోర్టార్లు కొట్టి ధ్వంసం చేస్తున్న వీడియోలను భారత సైన్యం విడుదల చేసింది.

పాక్ ఆక్రమిత కాశ్మీరులో ఘర్షణల మధ్య ఐదుగురు పౌరులు, ఒక సైనికుడు మరణించినట్లు పాక్ సైనిక వర్గాలు తెలిపాయి.

నవంబరు 21న రాజౌరిలో ఇద్దరు భారత సైనికులు మరణించారు. నవంబరు 26న, పూంచ్‌లో ఒక భారతీయ సైనికుడు మరణించగా, నవంబరు 27న రాజౌరీలో మరో ఇద్దరు భారతీయ సైనిక మరణాలు నమోదయ్యాయి. డిసెంబరు 15న పాక్ ఆక్రమిత కాశ్మీరులోని బాగ్సర్ ప్రాంతంలో ఇద్దరు పాకిస్తానీ సైనికులు మరణించారని పాక్ చెప్పింది.

2020లో భారత్ కనీసం 2,729 సార్లు కాల్పుల విరమణ ఒప్పందాన్ని ఉల్లంఘించిందని, దీని ఫలితంగా 21 మంది పాకిస్తానీ పౌరులు మరణించారని, 206 మంది తీవ్రంగా గాయపడ్డారనీ నవంబరులో, పాకిస్తాన్ విదేశాంగ మంత్రిత్వ శాఖ ప్రకటించింది.

## శాంతి ఒప్పందం
భారత పాకిస్తాన్‌లు, హాట్‌లైన్‌లపై చర్చల తరువాత 2021 ఫిబ్రవరి 25 అర్ధరాత్రి నుండి అమలులోకి వచ్చేలా అన్ని కాల్పుల విరమణ ఒప్పందాలను "కఠినంగా పాటించడానికి" ఇరుపక్షాలు అంగీకరించాయని సంయుక్త ప్రకటనను విడుదల చేశాయి. భవిష్యత్తులో ఏవైనా అపార్థాలు ఏర్పడితే పరిష్కరించుకోడానికి ఇప్పటికే ఉన్న హాట్‌లైన్ సంప్రదింపులు, సరిహద్దు ఫ్లాగ్ సమావేశాలను ఉపయోగించుకునేందుకు ఇరుపక్షాలు అంగీకరించాయి.

## ఇవి కూడా చూడండి

* భారత పాకిస్తాన్ యుద్ధాలు, ఘర్షణలు
* నియంత్రణ రేఖ
* కాశ్మీరు వివాదం

## మూలాలు

వర్గం:భారత పాకిస్తాన్ సరిహద్దు సమస్య
వి. రవిచంద్రన్

**వి. రవిచంద్రన్‌** భారతదేశానికి చెందిన సినీ నిర్మాత, దర్శకుడు, గీత రచయిత, సంగీత దర్శకుడు, నటుడు. ఆయన కన్నడ నిర్మాత ఎన్.వీరాస్వామి కుమారుడు. రవిచంద్రన్‌ కన్నడతో పాటు తెలుగు, హిందీ, తమిళ భాషా సినిమాల్లో నటించాడు. ఆయన బెంగళూరు నగర విశ్వవిద్యాలయం నుండి గౌరవ డాక్టరేట్‌ను అందుకున్నాడు.
## సినీ జీవితం
:

## మూలాలు

వర్గం:1961 జననాలు
వర్గం:కన్నడ సినిమా దర్శకులు
వర్గం:కన్నడ సినిమా నిర్మాతలు
వర్గం:కన్నడ సినిమా నటులు
వర్గం:కన్నడ సినిమా సంగీత దర్శకులు
కటకం మృత్యుంజయం

**కటకం మృత్యుంజయం** తెలంగాణ రాష్ట్రానికి చెందిన రాజకీయ నాయకుడు. ఆయన 1983లో కరీంనగర్ నియోజకవర్గం శాసనసభ్యుడిగా ప్రాతినిధ్యం వహించాడు. 

ఆయన కొంతకాలం ఆల్ ఇండియా ఫార్వర్డ్ బ్లాక్ పార్టీలో పని చేసి ఆ పార్టీ ఎన్నికల కమిటీ ఛైర్మన్‌గా పని చేశాడు.
## రాజకీయ జీవితం
కటకం మృత్యుంజయం 1981లో గంభీరావుపేట్ గ్రామా పంచాయతీ వార్డు సభ్యుడిగా పనిచేసి 1983లో జరిగిన ఆంధ్రప్రదేశ్ శాసనసభ ఎన్నికల్లో కరీంనగర్ నియోజకవర్గం నుండి సంజయ్‌ విచార్‌ మంచ్‌ పార్టీ (స్వతంత్ర) అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి నలుమాచు కొండయ్య పై 20,510 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. మృత్యుంజయం కాంగ్రెస్ పార్టీలో చేరి 1992 నుండి 1995 వరకు గంభీరావుపేట సింగిల్‌ విండో చైర్మన్‌గా పనిచేసి ఉమ్మడి కరీంనగర్‌ సహకార బ్యాంక్‌ చైర్మన్‌గా ఎన్నికయ్యాడు. ఆయన 2020 మార్చిలో డీసీసీ అధ్యక్ష పదవికి, కాంగ్రెస్ ప్రాథమిక సభ్యత్వానికి రాజీనామా చేసి 2020 జూన్ 5న గంభీరావుపేటలో బీజేపీ రాష్ట్ర అధ్యక్షుడు బండి సంజయ్ సమక్షంలో భారతీయ జనతా పార్టీలో చేరాడు.

ఆయన 2024 మార్చి 30న తిరిగి కాంగ్రెస్ పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
కటారి దేవేందర్ రావు

** కఠారి దేవేందర్ రావు** తెలంగాణ రాష్ట్రానికి చెందిన రాజకీయ నాయకుడు. ఆయన 1999లో కరీంనగర్ నియోజకవర్గం శాసనసభ్యుడిగా ప్రాతినిధ్యం వహించాడు.
## రాజకీయ జీవితం
కటారి దేవేందర్ రావు 1981లో జరిగిన కరీంనగర్ మున్సిపల్ ఎన్నికల్లో సవరన్ స్ట్రీట్ ప్రాంతం నుంచి ఇండిపెండెంట్ కౌన్సిలర్‌గా గెలిచి తన రాజకీయ ప్రస్థానాన్ని మొదలు పెట్టాడు. ఆయన 1985లో అప్పటి మున్సిపల్ చైర్మన్ నరహరిపై అవిశ్వాసం పెట్టి కాంగ్రెస్ మద్దుతుతో మున్సిపల్ చైర్మన్‌గా తొలిసారి ఎన్నికయ్యాడు. దేవేందర్ రావు 1987లో జరిగిన మున్సిపల్ చైర్మన్ ప్రత్యక్ష ఎన్నికల్లో కాంగ్రెస్ అభ్యర్థిగా పోటీ చేసి రెండోసారి చైర్మన్‌గా, 1995లో జరిగిన మున్సిపల్ ఎన్నికల్లో స్వతంత్ర అభ్యర్థిగా పోటీ చేసి మూడోసారి చైర్మన్‌గా ఎన్నికయ్యాడు.

కటారి దేవేందర్ రావు 1999లో తెలుగుదేశం పార్టీలో చేరి 1999లో జరిగిన ఆంధ్రప్రదేశ్ శాసనసభ ఎన్నికల్లో కరీంనగర్ నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి కాంగ్రెస్ అభ్యర్థి జువ్వాడి చంద్రశేఖర్ రావు పై ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2008లో టీడీపీకి రాజీనామా చేసి 2009లో ప్రజారాజ్యం పార్టీలో చేరి ప్రజారాజ్యం నుండి పోటీ చేసి ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:2018 మరణాలు
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వెలిచాల జగపతి రావు

**వెలిచాల జగపతిరావు** తెలంగాణ రాష్ట్రానికి చెందిన రాజకీయ నాయకుడు. ఆయన 1972లో జగిత్యాల నుండి, 1989లోకరీంనగర్ నుండి ఎమ్మెల్యేగా పని చేసి,  1978లో పట్టభద్రుల నియోజకవర్గం నుండి ఎమ్మెల్సీగా కూడా పని చేశాడు.
## రాజకీయ జీవితం

## సామాజిక సేవ
వెలిచాల జగపతిరావు తెలంగాణ రాష్ట్ర ప్రభుత్వం చేపట్టిన మూడో విడత హరితహారం కార్యక్రమానికి 2017లో వెలిచాల సరళాదేవి ధార్మిక స్వచ్ఛంద సంస్థ పేరిట రూ.25లక్షల విరాళాన్ని అందజేశాడు.
## మరణం
వెలిచాల జగపతిరావు అనారోగ్యంతో బాధపడుతూ హైదరాబాద్‌లోని ఓ ప్రైవేట్ ఆసుపత్రిలో చికిత్య పొందుతూ 2022 అక్టోబర్ 20న మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1972)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:2022 మరణాలు
సచింద్ర నాథ్ సన్యాల్

**సచీంద్ర నాథ్ సన్యాల్** ( 1890 ఏప్రిల్ 3 - 1942 ఫిబ్రవరి 7) భారతీయ విప్లవకారుడు మఱియు హిందూస్తాన్ రిపబ్లికన్ అసోసియేషన్ (HRA, ఇది 1928 తర్వాత హిందూస్తాన్ సోషలిస్ట్ రిపబ్లికన్ అసోసియేషన్‌గా మారింది) స్థాపకుడు. ఇది భారతదేశంలో బ్రిటిష్ సామ్రాజ్యానికి వ్యతిరేకంగా సాయుధ ప్రతిఘటనను నిర్వహించడానికి సృష్టించబడింది. చంద్రశేఖర్ ఆజాద్, భగత్ సింగ్ వంటి విప్లవకారులకు ఆయన గురువు.

## జీవితం విశేషాలు
సచీంద్ర నాథ్ సన్యాల్ తల్లిదండ్రులు బెంగాలీ బ్రాహ్మణులు. అతని తండ్రి హరి నాథ్ సన్యాల్ మఱియుతల్లి ఖేరోడ్ వాసినీ దేవి. అతను 1890 ఏప్రిల్ 3న బెనారస్‌లో, ఆ తర్వాత యునైటెడ్ ప్రావిన్స్‌లో జన్మించాడు. ప్రతిభా సన్యాల్‌ను వివాహం చేసుకున్నాడు, అతనికి ఒక కుమారుడు ఉన్నాడు. 

సన్యాల్ 1913లో పాట్నాలో అనుశీలన్ సమితి యొక్క శాఖను స్థాపించారు. బెంగాల్ విభజన రద్దు తర్వాత ఢిల్లీ కొత్త రాజధానిలో ప్రవేశిస్తున్నప్పుడు అప్పటి వైస్రాయ్ హార్డింజ్‌పై రాష్‌బెహారీ బోస్‌తో కలసి సన్యాల్ దాడి చేశాడు. హార్డింజ్ గాయపడ్డాడు మఱియు ఒక మహిళ హార్డింజ్ దాడిలో మరణించింది.

కుట్రలో ప్రమేయం ఉన్నందుకు సన్యాల్‌కు జీవిత ఖైదు విధించబడింది. అండమాన్ నికోబార్ దీవులలోని సెల్యులార్ జైలులో ఖైదు చేయబడ్డాడు, అక్కడ అతను *బండి జీవన్* ( *A Life of Captivity*, 1922) అనే తన పుస్తకాన్ని వ్రాసాడు. అతను కొంతకాలం తరువాత జైలు నుండి విడుదలచేయబడ్డాడు. కానీ అతను బ్రిటిష్ వ్యతిరేక కార్యకలాపాలలో నిమగ్నమై ఉన్నప్పుడు, అతన్ని వెనక్కి పంపారు మఱియు బెనారస్‌లోని అతని పూర్వీకుల ఇంటిని కూడా జప్తు చేశారు. 

1922లో సహాయ నిరాకరణ ఉద్యమం ముగియడంతో, సన్యాల్, రామ్ ప్రసాద్ బిస్మిల్ ఇంకా స్వతంత్ర భారతదేశాన్ని కోరుకునే మరికొందరు విప్లవకారులు కలిసి తమ లక్ష్యాన్ని సాధించడానికి బలాన్ని ఉపయోగించేందుకు సిద్ధమయ్యారు, 1924 అక్టోబరు  హిందూస్తాన్ రిపబ్లికన్ అసోసియేషన్‌ను స్థాపించారు. అతను 1925 జనవరి 1  ఉత్తర భారతదేశంలోని పెద్ద నగరాల్లో పంపిణీ చేయబడిన *ది రివల్యూషనరీ* అనే పేరుతో HRA మానిఫెస్టో రచయిత.

కాకోరి కుట్రలో పాల్గొన్నందుకు సన్యాల్ జైలు పాలయ్యాడు, అయితే 1937 ఆగస్టు నైని సెంట్రల్ జైలు నుండి విడుదలైన కుట్రదారులలో ఒకడు. ఈ విధంగా, పోర్ట్ బ్లెయిర్‌లోని సెల్యులార్ జైలుకు రెండుసార్లు పంపబడిన ఏకైక ప్రత్యేకత సన్యాల్‌కు ఉంది.  అతను జైలులో క్షయవ్యాధి బారిన పడ్డాడు. అతని చివరి నెలలు గోరఖ్‌పూర్ జైలుకు పంపబడ్డాడు. అతను 1942 ఫిబ్రవరి 7న మరణించాడు.

సన్యాల్ మహాత్మా గాంధీతో 1920 మఱియు 1924 మధ్య *[[యంగ్ ఇండియా|యంగ్ ఇండియాలో]]* ప్రచురితమైన ఒక ప్రసిద్ధ చర్చలో పాల్గొన్నారు. సన్యాల్ గాంధీ యొక్క క్రమ పద్ధతికి వ్యతిరేకంగా వాదించాడు. 

సన్యాల్ తన దృఢమైన హిందూ విశ్వాసాలకు ప్రసిద్ధి చెందాడు, అయినప్పటికీ అతని అనుచరులలో ఎక్కువ మంది మార్క్సిస్టులు విధానాలను వ్యతిరేకించారు. *నేను నాస్తికుడిని ఎందుకు అనే* ట్రాక్ట్‌లో భగత్ సింగ్ సన్యాల్ యొక్క నమ్మకాలను దృఢపరిచాడు. జోగేష్ చంద్ర ఛటర్జీ సన్యాల్‌కు అత్యంత సన్నిహితుడు.  అతనికి మౌలానా షౌకత్ అలీ తుపాకీలను కూడా సరఫరా చేశాడు. ఆ సమయంలో మౌలానా కాంగ్రెస్ మఱియు దాని అహింసా పద్ధతులకు మద్దతుదారుగా ఉండేవాడు. మరో ప్రముఖ కాంగ్రెస్‌ సభ్యుడు కృష్ణకాంత్‌ మాలవీయ కూడా ఆయనకు ఆయుధాలు సమకూర్చారు.

సన్యాల్ బ్రిటిష్ వ్యతిరేక కార్యక్రమాలలో పాల్గొన్నాడు, దాని ఫలితంగా రెండవసారి జైలు శిక్ష విధించబడింది దానితో ఆతని వారణాసి ఆస్తిని ప్రభుత్వం స్వాధీనం చేసుకుంది. అతను 1942 ఫిబ్రవరి 7 న జైలులో రెండవసారి శిక్ష అనుభవిస్తున్నప్పుడు మరణించాడు.

### మూలాలు


*వారణాసికి చెందిన షహీద్

వర్గం:భారత స్వాతంత్ర్యోద్యమం
వర్గం:కారాగారాలు
వర్గం:అండమాన్ నికోబార్ దీవులు
షెఫాలీ జరీవాలా

**షెఫాలీ జరీవాలా** (ఆంగ్లం: Shefali Jariwala; 1982 డిసెంబరు 15 - 2025 జూన్ 27), గుజరాత్ రాష్ట్రానికి చెందిన సినిమా నటి, మోడల్. ఆమె అనేక హిందీ మ్యూజిక్ వీడియోలు, రియాలిటీ షోలు, కన్నడ సినిమాలలో నటించింది. అక్షయ్ కుమార్, సల్మాన్ ఖాన్‌ లతో కలిసి *ముజ్సే షాదీ కరోగి* సినిమాలో *బిజిలీగా* నటించి గుర్తింపు పొందింది. 2019లో రియాలిటీ షో *బిగ్ బాస్ 13*లో కంటెస్టెంట్‌గా పాల్గొంది.

## జననం
షెఫాలీ, 1982 డిసెంబరు 15న గుజరాత్ రాష్ట్రంలోని అహ్మదాబాద్ లో జన్మించింది.

## వ్యక్తిగత జీవితం
2004లో మీట్ బ్రదర్స్‌కు చెందిన సంగీతకారుడు హర్మీత్ సింగ్‌తో షెఫాలీ జరీవాలా వివాహం జరిగింది. 2009లో విడాకులు తీసుకున్నారు. తరువాత, 2015లో నటుడు పరాగ్ త్యాగిని వివాహం చేసుకుంది.

## కెరీర్
2002 *కాంటా లగా..* అనే వీడియో ఆల్బమ్ లోని ఒక పాటలో నటించి గుర్తింపు పొందింది. ఆ పాట ప్రజాదరణ కారణంగా, *ది థాంగ్ గర్ల్* అని పిలువబడింది. *కాంటా లగా*.. తర్వాత మరికొన్ని మ్యూజిక్ ఆల్బమ్‌లలో నటించింది. ముజ్సే షాదీ కరోగి చిత్రంలో కూడా నటించింది.

## ఫిల్మోగ్రఫీ

### టెలివిజన్

### సినిమాలు

### మ్యూజిక్ అల్బమ్స్

## మరణం
42 ఏళ్ల షెఫాలీ జరీవాలా తీవ్ర అస్వస్థతకు గురియై 2025 జూన్ 27న ముంబైలో మరణించింది.

## మూలాలు

## బయటి లింకులు
* 
* 
* 

వర్గం:1982 జననాలు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:2025 మరణాలు
వర్గం:కన్నడ సినిమా నటీమణులు
నలుమాచు కొండయ్య

**నలుమాచు కొండయ్య** తెలంగాణ రాష్ట్రానికి చెందిన రాజకీయ నాయకుడు. ఆయన 1978లో కరీంనగర్ నియోజకవర్గం శాసనసభ్యుడిగా ప్రాతినిధ్యం వహించాడు.
## రాజకీయ జీవితం
నలుమాచు కొండయ్య కాంగ్రెస్ పార్టీ ద్వారా రాజకీయాల్లోకి వచ్చి 1978లో ఆంధ్రప్రదేశ్ శాసనసభకు జరిగిన ఎన్నికల్లో కరీంనగర్ నియోజకవర్గం నుండి పోటీ చేసి తన సమీప ప్రత్యర్థి జనతా పార్టీ అభ్యర్థి జువ్వాడి చొక్కారావు పై 21,984 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1983లో జరిగిన అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి స్వతంత్ర అభ్యర్థి కటుకం మృత్యుంజయం 20,510 ఓట్ల తేడాతో ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
ఉజ్జిని యాదగిరిరావు

**ఉజ్జిని యాదగిరిరావు**, తెలంగాణ రాష్ట్రానికి చెందిన రాజకీయ నాయకుడు. భారత కమ్యునిస్టు పార్టీ సీనియర్ నేత, మాజీ శాసనసభ్యుడు. సీపీఐ పార్టీ తరఫున నల్లగొండ జిల్లా మునుగోడు శాసనసభ నియోజకవర్గం నుంచి 2009-2014 వరకు ఎమ్మెల్యేగా ప్రాతినిధ్యం వహించాడు.

## జననం
యాదిగిరిరావు 1956లో తెలంగాణ రాష్ట్రం, నల్లగొండ జిల్లా, చింతపల్లి మండలంలోని గడియగౌరారం గ్రామంలో జన్మించాడు. ఇతని తండ్రి ఉజ్జిని నారాయణరావు, మునుగోడు శాసనసభ నియోజకవర్గం నుంచి 1985-99 కాలంలో సీపీఐ పార్టీ తరఫున మూడుసార్లు ఎమ్మెల్యేగా గెలిచాడు.

## రాజకీయ జీవితం
తన తండ్రి నుండి రాజకీయ వారసత్వాన్ని అందుకున్న యాదగిరిరావు, సీపీఐ పార్టీ కార్యక్రమాలలో చురుగ్గా పాల్గొన్నాడు. ముఖ్యనేతగా ఎదిగాడు. 2009లో జరిగిన ఎన్నికల్లో  సీపీఐ, టీడీపీ, సీపీఎం, టీఆర్ఎస్ లు కూటమిగా ఏర్పడడంతో, సీపీఐ పార్టీ అభ్యర్థిగా యాదగిరిరావు పోటీచేసి కాంగ్రెస్ పార్టీ అభ్యర్థి పాల్వాయి గోవర్ధన్ రెడ్డిపై 3,594 ఓట్ల మెజారిటీతో గెలుపొందాడు.

### ఎన్నిక వివరాలు

## మూలాలు

## ఇతర లింకులు

వర్గం:నల్గొండ జిల్లా రాజకీయ నాయకులు
వర్గం:కమ్యూనిస్టు నాయకులు
వర్గం:నల్గొండ జిల్లా వ్యక్తులు
వర్గం:భారత కమ్యూనిస్టు నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:1956 జననాలు
వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు
ఆరెపల్లి మోహన్

**ఆరెపల్లి మోహన్** తెలంగాణ రాష్ట్రానికి చెందిన రాజకీయ నాయకుడు. ఆయన 2009లో మానుకొండూరు నియోజకవర్గం శాసనసభ్యుడిగా ప్రాతినిధ్యం వహించాడు.
## రాజకీయ జీవితం
ఆరేపల్లి మోహన్ విద్యార్థి దశ నుంచి ఎన్‌ఎస్‌యూఐ కరీంనగర్ జిల్లా అధ్యక్షుడిగా తన రాజకీయ ప్రస్థానం మొదలుపెట్టి 1988లో తొలిసారి మానకొండూరు గ్రామా సర్పంచ్‌గా ఎన్నికై 1988 నుంచి 2001 వరకు 19ఏళ్లు సర్పంచ్‌గా పనిచేశాడు. ఆయన 2006లో జరిగిన జిల్లా పరిషత్ ఎన్నికల్లో తిమ్మాపూర్‌ నుంచి జెడ్పీటీసీగా పోటీ చేసి గెలిచి, 2007 నుంచి 2009 వరకు కరీంనగర్ జిల్లా జెడ్పీ చైర్మన్‌గా పనిచేశాడు.

ఆరేపల్లి మోహన్ 2009 పునర్విభజనలో భాగంగా ఏర్పడిన మానకొండూర్‌ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీఆర్‌ఎస్‌ అభ్యర్థి ఓరుగంటి ఆనంద్ పై గెలిచి మానకొండూర్‌ నియోజకవర్గం తొలి ఎమ్మెల్యేగా ఎన్నికైయ్యాడు. ఆయన కాంగ్రెస్ ప్రభుత్వంలో ప్రభుత్వ విప్‌గా పనిచేశాడు. ఆరేపల్లి మోహన్ తెలంగాణ ప్రత్యేక రాష్ట్రం ఏర్పడిన తర్వాత 2014, 2018 తెలంగాణ శాసనసభ ఎన్నికల్లో కాంగ్రెస్ అభ్యర్థిగా పోటీ చేసి ఓడిపోయాడు. ఆయన 2016లో కాంగ్రెస్ రాష్ట్ర ఎస్సీ సెల్ ఛైర్మన్‌గా నియమితుడై,  2019లో కాంగ్రెస్ పార్టీని విడి తెలంగాణ రాష్ట్ర సమితి పార్టీలో చేరాడు.

ఆరెపల్లి మోహన్  2019 పార్లమెంట్ ఎన్నికలతో పాటు హుజురాబాద్, మునుగోడు ఉప ఎన్నికల్లో, కరీంనగర్ మున్సిపల్ ఎన్నికల్లో పార్టీ గెలుపు కోసం కృషి చేశాడు. ఆయన 2023 సెప్టెంబర్ 14న భారతీయ రాష్ట్ర సమితి పార్టీ సభ్యత్వానికి రాజీనామా చేశాడు. ఆరెపల్లి మోహన్ అక్టోబర్ 12న హైదరాబాద్‌లో బీజేపీ రాష్ట్ర అధ్యక్షుడు, కేంద్రమంత్రి కిషన్‌రెడ్డి,  పార్టీ జాతీయ ప్రధాన కార్యదర్శి బండి సంజయ్‌కుమార్‌, ఓబీసీ కమిటీ చైర్మన్‌ డాక్టర్‌ లక్ష్మణ్ సమక్షంలో భారతీయ జనతా పార్టీలో చేరాడు.

ఆయన 2023 ఎన్నికల్లో మానుకొండూరు నియోజకవర్గం పార్టీ అభ్యర్థిగా పోటీ చేసి ఓడిపోయి 2024 మార్చి 29న బీజేపీ పార్టీకి రాజీనామా చేశాడు.

ఆరేపల్లి మోహన్ 2024 మార్చి 30న తెలంగాణ రాష్ట్ర వ్యవహారాల ఇంఛార్జ్ దీపాదాస్ మున్షీ, మంత్రి పొన్నం ప్రభాకర్ సమక్షంలో కాంగ్రెస్ పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
తెలంగాణ రాష్ట్ర ఉత్తమ ఉపాధ్యాయ పురస్కారాలు-2021

**తెలంగాణ రాష్ట్ర ఉత్తమ ఉపాధ్యాయ పురస్కారాలు**, అనేది జాతీయ ఉపాధ్యాయుల దినోత్సవం సెప్టెంబరు 5న తేదీన ఎంపికచేసిన ఉత్తమ ఉపాధ్యాయులకు తెలంగాణ ప్రభుత్వం అందించే పురస్కారం. రాష్ట్రంలోని ప్రభుత్వ పాఠశాలల్లో ఉత్తమ సేవలు అందించిన ఉపాధ్యాయులను ఎంపికచేసి వారికి రూ.10 వేల నగదుతోపాటు సర్టిఫికెట్‌, మెడల్‌ అందజేసి సన్మానిస్తారు.

2021 పురస్కారాలలో భాగంగా సెప్టెంబరు 4న రాష్ర్ట ప్రభుత్వం ఉత్తమ టీచర్లు, లెక్చరర్లు, ప్రొఫెసర్ల జాబితా విడుదల చేసింది. ఇందుకు సంబంధించిన జీవోను విద్యాశాఖ ప్రత్యేక ప్రధాన కార్యదర్శి దేవసేన జారీచేసింది. ప్రభుత్వ పాఠశాలల్లో ఉత్తమ సేవలకుగాను 48 మంది టీచర్లను రాష్ట్రస్థాయి ఉత్తమ ఉపాధ్యాయ అవార్డులకు ఎంపికచేశారు. హెచ్‌ఎం క్యాటగిరీలో 10 మంది, స్కూల్‌ అసిస్టెంట్‌ క్యాటగిరీలో 20 మంది, ఎస్జీటీ/ టీజీటీ క్యాటగిరీలో 11 మంది, డైట్‌ లెక్చరర్‌ క్యాటగిరీలో ఒక్కరు, స్పెషల్‌ క్యాటగిరీలో ఆరుగురు ఎంపికయ్యారు. ప్రభుత్వ, జిల్లా పరిషత్‌ పాఠశాలలు, గురుకుల విద్యాలయాల టీచర్లతోపాటు డైట్‌ కాలేజీల్లో పనిచేస్తున్న అధ్యాపకులను కూడా అవార్డుల కోసం పరిగణనలోకి తీసుకున్నారు. 2021 సెప్టెంబరు 5న హైదరాబాదులోని రవీంద్రభారతిలో నిర్వహించే గురుపూజోత్సవంలో అవార్డులు ప్రదానం చేశారు.

## పురస్కార గ్రహీతలు
2021 తెలంగాణ రాష్ట్ర ఉత్తమ ఉపాధ్యాయ పురస్కార గ్రహీతల జాబితా:

### ప్రధానోపాధ్యాయులు/గురుకులాల ప్రిన్సిపాల్స్

### స్కూల్ అసిస్టెంట్, ఎల్ఎఫ్ఎల్ హెచ్ఎం, ట్యూటర్

### ఎస్‌జీటీ/పీఈటీ/ఎల్‌పీ

### ప్రత్యేక విభాగం

### బిఎడ్ కళాశాల అధ్యాపకులు

## ఇవికూడా చూడండి
* తెలంగాణ రాష్ట్ర ఉత్తమ ఉపాధ్యాయ పురస్కారాలు-2020
* తెలంగాణ రాష్ట్ర ఉత్తమ ఉపాధ్యాయ పురస్కారాలు-2022
* తెలంగాణ రాష్ట్ర ఉత్తమ ఉపాధ్యాయ పురస్కారాలు-2023

## మూలాలు

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు
వర్గం:పురస్కార గ్రహీతలు
స్విట్జర్లాండ్‌లోని హిందూ దేవాలయాల జాబితా

స్విట్జర్లాండ్‌లో కూడా హిందూ దేవాలయాలు నిర్మించబడ్డాయి. స్విట్జర్లాండ్‌లోని అన్ని హిందూ దేవాలయాల వివరాలు, తెరిచే సమయాలు.

## జ్యూరిచ్
* అరుల్మిహు శివన్ టెంపుల్, గ్లాట్‌బ్రగ్
* హరే కృష్ణ దేవాలయం
* శ్రీ శివసుబ్రమణియర్ దేవాలయం, అడ్లిస్విల్
* శ్రీ విష్ణు తుర్క్కై అమ్మన్ దేవాలయం, డర్న్టెన్

## ఇతర ప్రాంతాలు

* మురుగన్ దేవాలయం, ఆరౌ
* అరుల్మిగు సిద్ధి వినాయక దేవాలయం, బార్
* హౌస్ డెర్ రిలిజియోనెన్, బెర్న్
* సత్యసాయి బాబా సెంటర్, బర్గ్‌డార్ఫ్
* షిర్డీ సాయి బాబా దేవాలయం, తున్
* శ్రీ రాజేశ్వరి అంబల్ దేవాలయం, బాసెల్
* కల్యాణ సుబ్రహ్మణ్య స్వామి దేవాలయం, బెర్న్ 
* శ్రీ నవశక్తి వినాయగర్ దేవాలయం, జిజేర్స్
* వినాయగర్ టెంపుల్, జెనీవా
* తుర్కై అమ్మన్ దేవాలయం, గ్రెంచెన్
* శ్రీ మురుగన్ టెంపుల్, లౌసన్నే
* అమ్మన్ హిందూ దేవాలయం లూజర్న్, లూసర్న్
* శక్తి దేవాలయం, ఓల్టెన్
* హిందూ దేవాలయం, రెనెన్స్
* అరుల్మిగు వేలాయుధర్స్వామి దేవాలయం, సెయింట్ మార్గరెథెన్
* శివసుబ్రహ్మణ్య స్వామి దేవాలయం, టిసినో
* శ్రీ మనోన్మణి అంపాల్ అలయం, త్రయంబచ్
* హిందూ టెంపెల్ బాసెల్, బాసెల్
* సోమస్కంద ఆశ్రమం, ఫిడెరిస్ - యునైటెడ్ కింగ్‌డమ్‌లోని స్కంద వాలే ఆశ్రమానికి సంబంధించినది

## ఇవి కూడా చూడండి

*
* స్విట్జర్లాండ్‌లో హిందూమతం
*

## మూలాలు

## బయటి లంకెలు

వర్గం:విదేశాల్లోని హిందూ దేవాలయాలు
వర్గం:స్విట్జర్లాండ్
జర్మనీలోని హిందూ దేవాలయాల జాబితా

కుడి|thumb| హామ్‌లోని శ్రీ కామాక్షి అమ్మన్ ఆలయం జర్మనీలో అతిపెద్ద హిందూ దేవాలయం
జర్మనీలోని ప్రవాస భారతీయులకోసం హిందూ దేవాలయాలు నిర్మించబడ్డాయి. జర్మనీ రాష్ట్రాల వారీగా జాబితా ఇది.

## బాడెన్-వుర్టెంబర్గ్
* హీల్‌బ్రోన్ కాంతసామి కోవిల్, సిమెన్స్‌స్ట్రాస్, హీల్‌బ్రోన్
* శ్రీ సితి వినాయగర్ కోవిల్ ఇ. వి., స్టట్‌గార్ట్
* ఇస్కాన్ వైస్‌బాడెన్, వైస్‌బాడెన్
* శ్రీ మీనడ్చి అంబాల్ దేవాలయం
* శివాలయం, మ్యూనిచ్
* శ్రీ పిళ్లైయార్ దేవాలయం, మ్యూనిచ్
* ఇస్కాన్ ముంచెన్, మ్యూనిచ్
* హరి ఓం దేవాలయం, మ్యూనిచ్
* శ్రీ సితివినాయక దేవాలయం, నూర్న్‌బర్గ్

## బెర్లిన్
* రామాయణ్ హరికృష్ణ దేవాలయం, బెర్లిన్
* శ్రీ గణేశ దేవాలయం, బెర్లిన్
* జగన్నాథ్ దేవాలయం, బెర్లిన్
* మయూరపతి శ్రీ మురుగన్ దేవాలయం, బెర్లిన్
* శ్రీ గౌరంగ, గిరిరాజ గోవర్ధన దేవాలయం, బెర్లిన్
* పురా త్రి హిత కరణ, బాలినీస్ దేవాలయం

## బ్రెమెన్
* బ్రెమెన్ శ్రీ వరసిత్తివినాయకర్ దేవాలయం, బ్రెమెన్

## హెస్సెన్
* కర్పగ వినాయగర్ దేవాలయం, ఫ్రాంక్‌ఫర్ట్
* శ్రీ నాగపూషని అమ్మన్ దేవస్థానం హిందూయిస్చర్ కల్చర్వేరీన్ ఇంతుమంత్రం ఫ్రాంక్‌ఫర్ట్ ఆమ్ మెయిన్
* శ్రీ షిర్డీ సాయిబాబా దేవాలయం, ఫ్రాంక్‌ఫర్ట్
* విశ్వ హిందూ పరిషత్, ఫ్రాంక్‌ఫర్ట్

## నార్డ్‌హెయిన్-వెస్ట్‌ఫాలెన్
* మానవ భారతి దేవాలయం, డ్యూసెల్డార్ఫ్ 
* శ్రీ కురింజికుమరన్ దేవాలయం, పరిశ్రమలు, గుమ్మర్స్‌బాచ్
* శ్రీ కామడ్చి అంపాల్ దేవాలయం, హామ్
* శ్రీ వేంకటేశ్వర పెరుమాళ్ దేవాలయం, హామ్
* శ్రీ సితివినాయకర్ దేవాలయం, హామ్
* ఇస్కాన్ కోల్న్, కోల్న్
* శ్రీ శాంతనాయకి సమేతే చంద్రమౌళీశ్వర దేవాలయం

## చిత్రమాలిక

దస్త్రం:Sri Sithi Vinayagar.jpg|శ్రీ సితి వినాయగర్
దస్త్రం:Kovil General View.jpg|కోవిల్ సాధారణ దృశ్యం
దస్త్రం:Friday Annathanam at Sri Sithivinayagar Kovil.jpg|ప్రతి శుక్రవారం అన్నదానం


## మూలాలు

వర్గం:విదేశాల్లోని హిందూ దేవాలయాలు
వర్గం:జర్మనీ
నక్షత్ర దేవాలయాల జాబితా

ఈ దేవాలయాలను నక్షత్ర దేవాలయాలు లేదా జన్మ నక్షత్ర దేవాలయాలు అని కూడా అంటారు. హిందువుల నక్షత్రాల దేవాలయాల జాబితా ఈ క్రింద ఇవ్వబడింది.

## దేవాలయాల జాబితా

## మూలాలు

వర్గం:హిందూ దేవాలయాలు
వర్గం:నక్షత్ర దేవాలయాలు
పోలాండ్‌లోని హిందూ దేవాలయాల జాబితా

కుడి|thumb|220x220px| 2006లో జార్నోలోని కొత్త శాంతిపూర్ దేవాలయం (ఇది పోలాండ్‌లోని పురాతన హిందూ దేవాలయం)
పోలాండ్‌లోని ప్రవాస భారతీయుల కోసం కొన్ని ప్రాంతాలలో హిందూ దేవాలయాలు నిర్మించబడ్డాయి. వాటి జాబితా:

## జార్నోవ్
thumb|జార్నోవ్‌లోని శివాలయం
* న్యూ శాంతిపూర్ (1980, పోలాండ్‌లోని పురాతన హిందూ దేవాలయం)
* శివాలయం

కుడి|thumb|155x155px| 2010లో వ్రోక్లాలోని న్యూ నవద్వీప్ టెంపుల్ ద్వారా రథయాత్ర ఉత్సవం నిర్వహించబడింది

## మైసియాల్డో
* రమణ రేటి, ఇస్కాన్, (1989)

## వార్సా
* శ్రీ వరలక్ష్మీ నర్శింగదేవ్, భక్తి మార్గ ఫౌండేషన్, (2009)
* హిందూ భవన్ దేవాలయం, కొలోనియా
* అక్షరధామ్ దేవాలయం, వార్సా
* కృష్ణ దేవాలయం, వార్సా

## వ్రోక్లావ్
* నవద్వీప్, ఇస్కాన్ (1998)

## మూలాలు

వర్గం:విదేశాల్లోని హిందూ దేవాలయాలు
వర్గం:పోలాండ్
బొడ్డా ప్రత్యూష

**బొడ్డా ప్రత్యూష** భారతీయ చదరంగం క్రీడాకారిణి. అండర్-9 విభాగంలో ప్రపంచ చాంపియన్‌గా నిలిచింది. అండర్-12, అండర్-14, అండర్-16, అండర్-18 విభాగాల్లో కామన్‌వెల్త్ చాంపియన్‌గా నిలిచింది. అలాగే, అండర్-16 ఏషియన్ చాంపియన్‌షిప్‌ను కూడా కైవసం చేసుకుంది.

ఆమె 2012లో భారతీయ బాలికల అండర్-17 ఛాంపియన్. 2015లో ఉమెన్ ఇంటర్నేషనల్ మాస్టర్ టైటిల్‌ను ఆమె సంపాదించింది. కోనేరు హంపీ (2001), ద్రోణవల్లి హారిక (2004) తర్వాత ఉమెన్ గ్రాండ్‌మాస్టర్ టైటిల్‌ను గెలుచుకున్న మూడవ తెలుగు మహిళగా 2020లో ప్రత్యూష నిలిచింది. 2020 మార్చి నాటికి ఆమె FIDE స్టాండర్డ్ రేటింగ్ 2328. హైదరాబాదులో తన పేరున ఇంటర్నేషనల్ చెస్ అకాడమీ ఏర్పాటు చేసారు.

1997 సంవత్సరం బొడ్డా ప్రత్యూష ఆంధ్ర ప్రదేశ్ రాష్ట్రంలోని తూర్పు గోదావరి జిల్లా తునిలో జన్మించారు. తండ్రి ప్రసాద్‌ ప్రభుత్వ ఉపాధ్యాయుడు. తల్లి సత్యాదేవి గృహిణి. ఆమె అక్కడే శ్రీ ప్రకాష్ విద్యా నికేతన్‌ పాఠశాలలో విద్యను అభ్యసించింది.

2022 ఏప్రిల్ 14న కృష్ణాజిల్లా గుడివాడకు చెందిన ఛార్టర్డ్‌ అకౌంటెంట్‌ వంగలపూడి రవితేజను బొడ్డా ప్రత్యూష వివాహం చేసుకోనున్నారు.

## మూలాలు

వర్గం:ఆంధ్రప్రదేశ్ చదరంగ క్రీడాకారిణులు
వర్గం:1997 జననాలు
వర్గం:జీవిస్తున్న ప్రజలు
వర్గం:తూర్పు గోదావరి జిల్లా క్రీడాకారిణిలు
బిరుదు రాజమల్లు

**బిరుదు రాజమల్లు** తెలంగాణ రాష్ట్రానికి చెందిన రాజకీయ నాయకుడు. ఆయన 1994లో పెద్దపల్లి నియోజకవర్గం శాసనసభ్యుడిగా ప్రాతినిధ్యం వహించాడు.

## రాజకీయ జీవితం
బిరుదు రాజమల్లు తెలుగుదేశం పార్టీ ద్వారా రాజకీయాల్లోకి అవీచి పార్టీలో వివిధ హోదాల్లో పనిచేశాడు. ఆయన సుల్తానాబాద్ పీఏసీఎస్‌ చైర్మన్‌గా పనిచేసి 1989లో పెద్దపల్లి నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి గీట్ల ముకుందారెడ్డి చేతిలో ఓడిపోయాడు. ఆయన 1994లో అసెంబ్లీ ఎన్నికల్లో పోటీ చేసి కాంగ్రెస్ అభ్యర్థి గీట్ల ముకుందారెడ్డి 39677 వేల ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత కరీంనగర్ ఉమ్మడి జిల్లా టిడిపి జిల్లా అధ్యక్షుడిగా పని చేసి తెలంగాణ  ప్రత్యేక రాష్ట్రం ఏర్పడిన తర్వాత 2018లో టీడీపీని వీడి తెలంగాణ రాష్ట్ర సమితిలో చేరాడు. బిరుదు రాజమల్లు 2023 అసెంబ్లీ ఎన్నికల ముందు బిఆర్ఎస్ ను వీడి కాంగ్రెస్ పార్టీలో చేరాడు.

## మరణం
బిరుదు రాజమల్లు వృద్ధాప్య సంబంధిత సమస్యలతో కొంతకాలంగా బాధపడుతూ హైదరాబాద్‌లోని ఓ ప్రయివేట్‌ ఆస్పత్రిలో చికిత్స పొందుతూ ఆరోగ్య పరిస్థితి విషమించడంతో 2024 ఫిబ్రవరి 5న మరణించాడు. 

## మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
చింతకుంట విజయరమణారావు

**చింతకుంట విజయరమణారావు** తెలంగాణ రాష్ట్రానికి చెందిన రాజకీయ నాయకుడు. ఆయన 2009లో పెద్దపల్లి నియోజకవర్గం శాసనసభ్యుడిగా ప్రాతినిధ్యం వహించాడు.

## రాజకీయ జీవితం
చింతకుంట విజయరమణారావు తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేశాడు. అతను తెలుగుదేశం పార్టీ జూలపల్లి మండల పరిషత్  అధ్యక్షుడిగా పనిచేసి,1995లో జరిగిన  స్థానిక సంస్థల ఎన్నికల్లో టీడీపీ తరపున జూలపల్లి జడ్పీటీసీ సభ్యుడుగా గెలిచాడు. విజయరమణారావు 2009లో జరిగిన అసెంబ్లీ ఎన్నికల్లో పెద్దపల్లి నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి గీట్ల ముకుందారెడ్డి పై పై 23482వేల ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

చింతకుంట విజయరమణారావు తెలంగాణ ప్రత్యేక రాష్ట్రం ఏర్పడిన తర్వాత 2014లో తెలంగాణ శాసనసభకు జరిగిన ఎన్నికల్లో టీడీపీ తరపున పోటీ చేసి ఓడిపోయాడు. అతను 2010 నుండి 2016 వరకు కరీంనగర్ తెలుగుదేశం పార్టీ అధ్యక్షుడిగా, 2016 నుండి 2017 వరకు పెద్దపల్లి జిల్లా తెలుగుదేశం పార్టీ అధ్యక్షుడిగా పనిచేసి, 2017లో టీడీపీ పార్టీని వీడి కాంగ్రెస్ పార్టీలో చేరి 2018లో కాంగ్రెస్ తరపున పెద్దపల్లి నియోజకవర్గం నుండి పోటీ చేసి ఓడిపోయి ఆ తరువాత పెద్దపల్లి నియోజకవర్గం కాంగ్రెస్ పార్టీ ఇన్‌చార్జ్‌గా పని చేసి, 2023 శాసనసభ ఎన్నికల్లో పోటీ చేసి తన సమీప ప్రత్యర్థి  బీఆర్‌ఎస్‌ అభ్యర్థి దాసరి మనోహర్‌రెడ్డిపై 55,108 ఓట్ల మెజారిటీతో గెలిచాడు.

ఆయనను ప్రభుత్వ విప్‌‌గా నియమిస్తూ రాష్ట్ర ప్రభుత్వం 2026 మార్చి 19న ఉత్తర్వులు జారీ చేసింది.

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:తెలంగాణ శాసన సభ్యులు (2023)
కేత్కి డేవ్

**కేత్కి డేవ్**, మహారాష్ట్రకు చెందిన సినిమా నటి. 75 పైగా గుజరాతీ సినిమాలలో నటించింది.

## జననం
కేత్కి డేవ్ 1960 జూన్ 23న ప్రవీణ్ జోషి - సరితా జోషి దంపతులకు జన్మించింది. ప్రవీణ్ జోషి నాటకరంగ దర్శకుడు కాగా, సరితా జోషి సినిమా నటి. కేత్కి చెల్లెలు పర్బీ జోషి నటి, యాంకర్.

## వ్యక్తిగత జీవితం
గుజరాతీ థియేటర్ కంపెనీని నడుపుతున్న నటుడు రసిక్ దవేను వివాహం చేసుకుంది.

## సినిమారంగం
*ఆమ్దాని అత్తాన్ని ఖర్చ రూపయ్యా*, *మనీ హై తో హనీ హై*, *[[కల్ హో న హో|కల్ హో నా హో]]*, *హలో* *హమ్ లల్లన్ బోల్ రహే హై* వంటి ప్రముఖ హిందీ సినిమాలలో కూడా నటించింది. *నాచ్ బలియే 2*,  *బిగ్ బాస్*,  *క్యుంకీ సాస్ భీ కభీ బహు థీ*,  *బెహెనేన్*,  *యే దిల్ క్యా కరే వంటి జీ టీవీ సీరియళ్ళతో నటించింది.*

### టెలివిజన్

## సినిమాలు

## మూలాలు

## బయటి లింకులు

* 
* 

వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:1960 జననాలు
గోనె ప్రకాశ్ రావు

**గోనె ప్రకాశ్‌ రావు** తెలంగాణ రాష్ట్రానికి చెందిన రాజకీయ నాయకుడు. ఆయన 1983లో పెద్దపల్లి నియోజకవర్గం శాసనసభ్యుడిగా ప్రాతినిధ్యం వహించాడు.
## రాజకీయ జీవితం
గోనె ప్రకాశ్‌రావు విద్యార్థి దశ నుండే రాజకీయ పట్ల ఆసక్తితో కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 1983లో పెద్దపల్లి నియోజకవర్గం నుండి సంజయ్‌విచార్‌మంచ్‌ (స్వతంత్ర) అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి గీట్ల ముకుందారెడ్డి 6427 వేల ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఎమ్మెల్యేగా గెలిచిన ఆరునెలలకు తన పదవికి రాజీనామా చేశాడు. గోనె ప్రకాశరావు తరువాత కాంగ్రెస్ ప్రభుత్వంలో వై.యస్. రాజశేఖరరెడ్డి హయాంలో ఆంధ్రప్రదేశ్‌ ఆర్టీసీ చైర్మన్‌గా పనిచేశాడు. వై.యస్. రాజశేఖరరెడ్డి చనిపోవడంతో ఆయన కుమారుడు పెట్టిన వైసీపీలో చేరి కొంతకాలం పనిచేసి ఉమ్మడి ఆంధ్రప్రదేశ్ రాష్ట్ర విభజన తర్వాత రాజకీయాలకు దూరమై విశ్లేషకుడిగా మారాడు.

## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
జిన్నం మల్లారెడ్డి

**జిన్నం మల్లారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన పెద్దపల్లి నియోజకవర్గం శాసనసభ్యుడిగా మూడు పర్యాయాలు పనిచేశాడు.
## రాజకీయ జీవితం
జిన్నం మల్లారెడ్డి 1962లో పెద్దపల్లి నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఐ అభ్యర్థి పర్వతాలు పై 11909 ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1967లో స్వతంత్ర అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి బి.రాములు పై 19220 ఓట్ల మెజార్టీతో రెండోసారి, ఎమ్మెల్యేగా అసెంబ్లీకి ఎన్నికయ్యాడు. 1972లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి వేముల రమణయ్యపై 14,288 ఓట్ల మెజార్టీతో గెలిచి మూడోసారి ఎమ్మెల్యేగా అసెంబీకి ఎన్నికయ్యాడు. 1977లో దేశంలో ఎమర్జెన్సీ అమలు చేసిన సమయంలో శాసనసభ్యుల పదవీకాలన్ని ఏడాదిపాటు పొడగించడంతో ఆయన 16ఏళ్లు ఎమ్మెల్యేగా పనిచేశాడు.

## మూలాలు

వర్గం:ఆంధ్రప్రదేశ్ శాసన సభ్యులు (1962)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (1967)
వర్గం:ఆంధ్రప్రదేశ్ శాసన సభ్యులు (1972)
గుజ్జుల రామకృష్ణారెడ్డి

**గుజ్జుల రామకృష్ణారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 1999లో పెద్దపల్లి నియోజకవర్గం శాసనసభ్యుడిగా ప్రాతినిధ్యం వహించాడు.

## రాజకీయ జీవితం
గుజ్జుల రామకృష్ణారెడ్డి భారతీయ జనతా పార్టీ (బీజేపీ) పార్టీ ద్వారా రాజకీయాల్లోకి వచ్చి ఆరుసార్లు పార్టీకి రాష్ట్ర ఉపాధ్యక్షుడిగా పనిచేశాడు. ఆయన 1999లో జరిగిన ఆంధ్రప్రదేశ్ శాసనసభ ఎన్నికల్లో పెద్దపల్లి నియోజకవర్గం నుండి టీడీపీ మిత్ర పక్షాల అభ్యర్థిగా బీజేపీ తరపున పోటీ చేసి తన సమీప కాంగ్రెస్ అభ్యర్థి గీట్ల ముకుందారెడ్డి పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

గుజ్జుల రామకృష్ణారెడ్డి 2004, 2009లో జరిగిన ఆంధ్రప్రదేశ్ శాసనసభ ఎన్నికల్లో పోటీ చేసి ఓడిపోయాడు. ఆయన తెలంగాణ  ప్రత్యేక రాష్ట్రం ఏర్పడిన తర్వాత 2014లో జరిగిన తెలంగాణ శాసనసభ ఎన్నికల్లో బీజేపీ తరపున రామగుండం నియోజకవర్గం నుంచి పోటీ చేసి ఓడిపోయి, ఐదోసారి 2018లో పెద్దపల్లి నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
కైనాత్ అరోరా

**కైనాత్ అరోరా**, ఉత్తర ప్రదేశ్ కు చెందిన సినిమా నటి. రూ.100 కోట్ల బ్లాక్‌బస్టర్ బాలీవుడ్ కామెడీ సినిమా *గ్రాండ్ మస్తీ*లో *మార్లో* పాత్రతో సినిమారంగంలోకి వచ్చింది. *మంకఠా,* *ఖట్టా మీఠా* సినిమాలలో నటించింది.

## జననం
కైనాత్ అరోరా 1986 డిసెంబరు 2న ఉత్తరప్రదేశ్‌ రాష్ట్రం, సహరన్‌పూర్‌లోని పంజాబీ కుటుంబంలో జన్మించింది. దివంగత నటి దివ్య భారతి, కైనాత్ మేనత్త. కైనాత్ 2012లో ఒక వృద్ధురాలిని దత్తత తీసుకుని, ఆమె సంరక్షణను చూసుకుంటోంది.

## సినిమాలు

## మూలాలు

## బయటి లింకులు
* 

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:1982 జననాలు
మన్నత్ సింగ్

**మన్నత్ సింగ్** (సుఖి పవార్) పంజాబీ సినిమా నటి. 2015లో విడుదలైన అర్షో అనే పంజాబీ సినిమాలో నటించి గుర్తింపు పొందింది. 2017లో *మెయిన్ తేరీ తు మేరా* సినిమాలోని నటనకు గానూ పిటిసి పంజాబీ అవార్డ్స్‌లో ఉత్తమ సహాయ నటి అవార్డును గెలుచుకుంది. మన్నత్ సింగ్ "జా" అనే యుగళగీతాన్ని కూడా పాడింది.

## జననం
మన్నత్ సింగ్ పంజాబీ రాష్ట్రం, అమృత్‌సర్లో జన్మించింది.

## సినిమాలు
* *మెయిన్ తేరీ తు మేరా* (2016)
* *వైశాఖి జాబితా* (2016)
* *ఐ లవ్ దేశీ* (2015)
* *అర్షో* (2014) 
* *తేరే ఇష్క్ నచయా* (2010)
* *బ్యాండ్ వాజే* (2019) 

## మూలాలు

## బయటి లింకులు
* 
* 
* 

వర్గం:1981 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
భారతీ సింగ్

**భారతీ సింగ్, ** పంజాబీ టెలివిజన్, సినిమా నటి. కామెడీ షోలు, వివిధ అవార్డు షోలను హోస్ట్ చేసింది. *ఝలక్ దిఖ్లా జా* (2012), *నాచ్ బలియే 8* (2017), *ఫియర్ ఫ్యాక్టర్: ఖత్రోన్ కే ఖిలాడి 9* (2019) వంటి ఆమె రియాల్టీ షోలలో పాల్గొన్నది.

## జననం, విద్య
భారతీ సింగ్ 1984, జూలై 3న పంజాబ్‌లోని అమృత్‌సర్‌లో పంజాబీ హిందూ కుటుంబంలో జన్మించింది. పంజాబ్‌లోని ప్రభుత్వ పాఠశాలలో పాఠశాల విద్యను పూర్తిచేసి, తరువాత బిఏ డిగ్రీని సంపాదించింది. పంజాబ్ టెక్నికల్ యూనివర్సిటీ నుండి చరిత్రలో పోస్ట్ గ్రాడ్యుయేషన్ చేసింది.

## వ్యక్తిగత జీవితం
2017 డిసెంబరు 3న రచయిత హర్ష్ లింబాచియాతో భారతి వివాహం జరిగింది. ఆర్చరీ, పిస్టల్ షూటింగ్‌లో కూడా సింగ్ జాతీయ స్థాయిలో ర్యాంక్ సాధించాడు.

## సినిమాలు

## మూలాలు

## బయటి లింకులు
* 
* 
* 

వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:1984 జననాలు
వేములవాడ రెవెన్యూ డివిజను

**వేములవాడ రెవెన్యూ డివిజను**, తెలంగాణ రాష్ట్రం, రాజన్న సిరిసిల్ల జిల్లాలోని ఒక పరిపాలనా విభాగం. రాజన్న జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 6 మండలాలు ఉన్నాయి. ఈ డివిజను ప్రధాన కార్యాలయం వేములవాడలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను కరీంనగర్ లోక్‌సభ నియోజకవర్గం, వేములవాడ శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
వేములవాడ డివిజనులోని మండలాలు:

## మూలాలు

వర్గం:రాజన్న సిరిసిల్ల జిల్లా
వర్గం:రాజన్న సిరిసిల్ల జిల్లా రెవెన్యూ డివిజన్లు
వర్గం:2020లో ఏర్పడిన తెలంగాణ రెవెన్యూ డివిజన్లు
శృతి సోధీ

**శృతి సోధీ**, ఢిల్లీకి చెందిన సినిమా నటి. పంజాబీ, తెలుగు సినిమాలలో నటించింది.

## జననం, విద్య
శృతి సోధీ 1989, నవంబరు 23న ఢిల్లీలో జన్మించింది. న్యూఢిల్లీలో చదువుకున్న శృతి, తత్వశాస్త్రంలో డిగ్రీని పొందింది.

## కెరీర్
ప్రారంభంలో శృతి రెండు హిందీ ఛానల్స్‌లో న్యూస్ యాంకర్‌గా పనిచేసింది. 2015 జనవరిలో విడుదలైన *[[పటాస్]]* సినిమాలో నటించింది. *హ్యాపీ గో లక్కీ*, *మిస్టర్ & మిసెస్ 420*, *వైశాఖి లిస్ట్,* *దిల్ విల్ ప్యార్ వ్యార్* వంటి నాలుగు పంజాబీ సినిమాలలో కూడా నటించింది.

## సినిమాలు

## మూలాలు

## బయటి లింకులు
* 
* ఇన్‌స్టాగ్రామ్‌లో శృతి సోధీ
* ట్విట్టర్‌లో శృతి సోధీ

వర్గం:1989 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
నీలం సివియా

**నీలం సివియా**, పంజాబీ టెలివిజన్, సినిమా నటి.

## వృత్తిరంగం
*47 టు 84* అనే పంజాబీ సినిమాలో నటించింది. *క్యా హువా తేరా వాద*, ఎంటివి *వెబ్బెడ్*, *గుమ్రా: ఎండ్ ఆఫ్ ఇన్నోసెన్స్*, *లవ్ బై ఛాన్స్*, *యే హై ఆషికి*, *ప్యార్ తునే క్యా కియా*, *హల్లా బోల్*, *సౌభాగ్యలక్ష్మి*, *నాదనియన్,* *నామ్‌కరన్* వంటి అనేక టెలివిజన్ షోలలో పనిచేసింది. 4 లయన్స్ ఫిల్మ్స్ వెబ్ సిరీస్ *తన్హయాన్‌లో* తాన్యగా, స్టార్ ప్లస్‌లో *నామ్‌కారన్* అనే టీవీ సిరీస్‌లో నటించింది. ప్రస్తుతం, *ఆఫత్* అనే వెబ్ సిరీస్‌లో నటిస్తోంది.

## వ్యక్తిగత జీవితం
సంగీతకారుడు, డ్రమ్మర్ అపూర్వ్ సింగ్‌తో నీలం వివాహం జరిగింది.

## నటించినవి
### సినిమా

### టెలివిజన్

## మూలాలు

## బయటి లింకులు
* 

వర్గం:1988 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
ప్రదోష

**ప్రదోష** లేదా **ప్రదోషం** అనేది హిందూ క్యాలెండర్‌లో ప్రతి పక్షం రోజులలో పదమూడవ రోజున జరిగే ద్వైమాసిక సందర్భం. శివుని ఆరాధనతో దీనికి దగ్గరి సంబంధం ఉంది. సూర్యాస్తమయానికి 1.5 గంటల ముందు, తరువాత 3 గంటల సమయం వరకు ఈ రోజున శివుని ఆరాధించడానికి అత్యంత అనుకూలమైన సమయంగా పరిగణించబడుతుంది. ఆ కాలంలో చేసే ఉపవాస వ్రతం "ప్రదోష వ్రత" అంటారు. భక్తులు రుద్రాక్ష, విభూతిని ధరించి, అభిషేకం, గంధం, బిల్వ ఆకులు, దీపం, నైవేద్యం ద్వారా శివుని పూజిస్తారు.
## వ్యుత్పత్తి శాస్త్రం
ప్రదోష అనేది క్యాలెండర్‌లోని రోజు పేర్లను సూచిస్తుంది. ప్రదోష వ్యుత్పత్తి - ప్రదోష కల్ప, దోషాల కుమారుడు. అతనికి నిషిత, వ్యుస్త అనే ఇద్దరు సోదరులు ఉన్నారు. అమావాస్య నుండి పౌర్ణమి వరకు ఉన్న రోజులను "శుక్ల పక్షం" అని, ప్రతి పౌర్ణమి నుండి అమావాస్య రోజు వరకు "కృష్ణ పక్షం" అని పిలుస్తారు. ప్రతి నెలలో, ప్రతి పక్షంలో, త్రయోదశి (పక్షంలోని 13వ రోజు) ద్వాదశి (పక్షంలోని 12వ రోజు) ముగింపుతో కలిసే సమయాన్ని ప్రదోషం అంటారు. 
## ప్రాముఖ్యత
అసురులు - దానవులు, దైత్యుల నుండి ఉపశమనాన్ని పొందడానికి దేవతలు, దివ్య దేవతలు ప్రదోష సమయాలలో శివుడిని సంప్రదించారు. వారు త్రయోదశి సాయంత్రం శివుని నివాసం అయిన కైలాసం చుట్టూ పరిగెత్తారు, శివుని పవిత్రమైన వాహనం అయిన నంది సహాయం కోరారు. అసురులను సంహరించడంలో శివుడు వారికి సహాయం చేశాడు - త్రయోదశి నాడు నందితో పాటు శివుని పూజించే ఆచారం ఉద్భవించింది. ఇది శివాలయాల్లో కొనసాగుతుంది.
## ఆచారాలు
ప్రదోష వ్రతం (ప్రతిజ్ఞ) సంప్రదాయాన్ని అనుసరించి పవిత్రమైన ఆచార దశలతో ప్రదోష నాడు నిర్వహిస్తారు. ప్రదోష సమయంలో, దక్షిణ భారతదేశంలోని అన్ని శివాలయాల్లో నందిని పూజిస్తారు. నందిపై కూర్చున్న భంగిమలో తన భార్య పార్వతితో ఉన్న శివుడి ఉత్సవ విగ్రహాన్ని ఆలయ సముదాయంలో ఊరేగింపుగా తీసుకువెళ్తారు.

ప్రదోష ఆరాధన సాయంత్రం సంధ్యా సమయంలో లేదా సంధ్యా సమయంలో జరుగుతుంది. వ్రత నిర్వహణలో ఉపవాసం, జాగరణ ఉంటుంది. సూర్యాస్తమయానికి ఒక గంట ముందు స్నానం చేసి, శివుడు, పార్వతి, వారి కుమారులు గణేశుడు, కార్తికేయుడు, నందిని పూజిస్తారు. దీనిని అనుసరించి, శివుడిని ఆవాహన చేస్తారు. ప్రధాన పూజ ముగిసిన తర్వాత ప్రదోష కథ చదవబడుతుంది.
## మూలాలు


వర్గం:హిందూ ఆచారాలు
కే.ఎస్‌. ఈశ్వరప్ప

**కే.ఎస్‌. ఈశ్వరప్ప** కర్ణాటక రాష్ట్రానికి చెందిన రాజకీయ నాయకుడు. ఆయన శివమొగ్గ అసెంబ్లీ నియోజకవర్గం నుండి ఐదు సార్లు ఎమ్మెల్యేగా గెలిచి, కర్ణాటక రాష్ట్ర 6వ ఉప ముఖ్యమంత్రిగా, మంత్రిగా, బీజేపీ రాష్ట్ర అధ్యక్షుడిగా వివిధ హోదాల్లో పనిచేశాడు.

## మంత్రిగా భాద్యతలు
*భారీ నీటి పారుదల శాఖ మంత్రి: 2006 ఫిబ్రవరి 18 – 2007 అక్టోబరు 8
*విద్యుత్ శాఖ మంత్రి : 2008 మే 30 – 2010 జనవరి 28 
*రెవెన్యూ శాఖ మంత్రి: 2012 జూలై 12 – 2013 మే 13
*కర్ణాటక రాష్ట్ర ఉప ముఖ్యమంత్రి: 2012 జూలై 12 – 2013 మే 13
*క్రీడా శాఖ మంత్రి: 2019 సెప్టెంబరు 27 – 2020 ఫిబ్రవరి 10
*పంచాయతీరాజ్‌, గ్రామీణాభివృద్ధి శాఖమంత్రి: 2019 ఆగస్టు 20 – 2022 ఏప్రిల్ 14

## పార్టీ పదవులు
*భారతీయ జనతా పార్టీ రాష్ట్ర అధ్యక్షుడు: 2010 జనవరి 2 – 2012 జూలై 11
*కర్ణాటక శాసనమండలి ప్రతిపక్ష నాయకుడు: 2014 జూలై 13 – 2018 మే 29

## ఆరోపణలు, మంత్రిగా రాజీనామా
సంతోష్ పాటిల్ అనే ఓ సివిల్ కాంట్రాక్టర్ 2022 ఏప్రిల్లో ఉడుపిలో ఆత్మహత్యకు పాల్పడ్డాడు. ఆయన త‌న మ‌ర‌ణ వాంగ్మూలంలో మంత్రి ఈశ్వ‌ర‌ప్ప ఒత్తిళ్ల వ‌ల్లే ఆత్మ‌హ‌త్య‌కు పాల్ప‌డుతున్న‌ట్లు ప్ర‌క‌టించాడు. సంతోష్ పాటిల్ మరణాంతరం తన సోదరుడి మరణానికి మంత్రి ఈశ్వరప్ప కారణమంటూ ఆయన సోదరుడు ప్రశాంత్ పాటిల్ పోలీసులకు ఫిర్యాదు చేశాడు. హిందళగ గ్రామంలో చేపట్టిన రూ. 4కోట్ల పనుల్లో 40శాతం కమిషన్ కావాలంటూ తన సోదరుడు సంతోష్ పాటిల్‌ను మంత్రితో పాటు ఆయన అనుచరులు వేధించినట్లు అందులో పేర్కొన్నాడు. ఈ కాంట్రాక్టు సంబంధించి బిల్లులను విడుదల చేయాలంటూ ఎన్నోసార్లు (దాదాపు 80 సార్లు కలిసినట్లు) మంత్రికి మొర పెట్టుకునప్పటికీ ఫలితం లేదన్నారు. మంత్రి అనుచరులు బసవరాజు, రమేశ్ లు తమకు 40 శాతం కమిషన్ ఇవ్వాలంటూ వేధించారని ఆరోపించాడు.

సంతోష్ పాటిల్ ఆత్మ‌హ‌త్య‌కు పాల్ప‌డటంతో క‌ర్ణాట‌క‌లో రాజ‌కీయ క‌ల‌క‌లం చెల‌రేగింది. దీంతో ఈశ్వ‌ర‌ప్ప‌, ఆయ‌న స‌న్నిహితుల‌పై పోలీసులు ఎఫ్ఐఆర్ దాఖ‌లు చేశారు. ముఖ్యమంత్రి బసవరాజ్‌ బొమ్మై ఆదేశాల మేరకు ఈశ్వ‌ర‌ప్ప‌ రాజీనామా చేసినట్లు 2022 ఏప్రిల్ 14న ప్రకటించాడు.

## మూలాలు

వర్గం:కర్ణాటక ఉప ముఖ్యమంత్రులు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు